La platja de Gandia acollirà una nova edició de la Marató Roller el pròxim 8 de desembre
05 desembre 2024

## La platja de Gandia acollirà una nova edició de la Marató Roller el pròxim 8 de desembre05 desembre 2024Última actualització: 05 desembre 2024

![](../gestion/img/c7e4265c58bfdbca6917f3945012b84fd137161f5e7373df1d90de3860ef4945.jpg)  
  

El regidor d'Esports, **Jesús Naveiro,** ha informat que la platja Gandia acollirà aquest diumenge 8 de desembre una nova edició de la '**Marató Roller**’. Una prova que havia de disputar-se el passat 3 de novembre i que va ser suspesa per la pluja.  
 La competició tindrà diferents modalitats, de manera que els participants podran triar entre 12, 24 o 42 quilòmetres. A més, hi haurà una categoria per a xiquets de fins a 8 anys que serà de 6 quilòmetres.    
Quant al circuit, tant l'eixida com la meta seran en el passeig Marítim Neptú, a l'altura de l'Hotel Bayren, i cada volta durarà 6 quilòmetres, per la qual cosa els participants de la marató el repetiran set vegades. La carrera començarà a les 10.30 hores i es preveu que el lliurament de premis es duga a terme al voltant de les 14 hores.  
 Es tracta d'un esdeveniment que reforça el binomi turisme i esport, ja que atrau esportistes no sols d'altres províncies d'Espanya sinó que també atrau a patinadors d'altres parts d'Europa.

[Twittear](https://twitter.com/share)